Pinetown-ongeluk: Hof sê oor borgSanele Goodness May. Foto: 988 media Die landdroshof in Pinetown het Dinsdag uitspraak gelewer oor die borgtogaansoek van die vragmotorbestuurder wat vir 24 mense se dood in die dorp verantwoordelik was. Landdros Wendolyn Robinson het bevind dat die bestuurder, Sanele Goodness May (23), se borgtog geweier word. Robinson het gesê May, van Swaziland, is onwettig in Suid-Afrika. “Om hom borg toe te staan op die voorwaarde dat hy in Suid-Afrika bly vir die hofsaak, sal beteken dat die hof sy verblyfreg wettig maak,” het Robinson gesê. Sy het gesê howe is nie by magte om dit te doen nie. Die staat het die borgtogaansoek teengestaan en vir die afgelope twee weke aangevoer dat daar ŉ sterk moontlikheid bestaan dat May ŉ vlugrisiko is. Die staat het ook aangevoer dat hy vir sy eie veiligheid aangehou moet word. Lous Barnard, May se prokureur, het aangevoer dat May van strafbare manslag aangekla word, en nie moord nie. Hy het voorgestel dat May in sy oom se sorg vrygelaat word en dat beide sy oom en die Swaziland se Hoë Kommissaris sou help om te sorg dat hy terugkeer vir sy verhoor. Robinson het gesê indien May teruggestuur word na Swaziland, sal die hof geen jurisdiksie oor sy borgvoorwaardes hê nie. “Dit is ook duidelik dat hy tussen Suid Afrika en Swaziland beweeg het, sonder om van grensposte gebruik te maak.” Sy het verder gesê buiten ŉ niggie het May geen familie of bates wat hom in die land sou hou nie. May gaan in aanhouding bly en sal op 27 November hoor wanneer sy moordverhoor begin. -SAPA Lees ook: Pinetown-ongeluk: Bestuurder hoor vandag oor borg Pinetown-ongeluk: Bestuurder se lisensie vervals én hy is onwettig in land Pinetown-ongeluk: Bestuurder gaan vandag aansoek doen om borgtog Pinetown-ongeluk: Vragmotoreienaar berou ongeluk Pinetown gru-ongeluk: Trokbestuurder vandag weer in hof Dodetal in Pinetown-ongeluk styg Video: Lugvideo van Pinetown gru-ongeluk gepubliseer Pinetown gru-ongeluk: Bestuurder van 22 moorde aangekla Pinetown-trokongeluk: Bestuurder vandag in hof Skokvideo: Pinetown gru-trokongeluk afgeneem Pinetown gru-ongeluk: Amptelike dodetal bekend Pinetown gru-ongeluk: Trokbestuurder in hegtenis geneem 27 sterf in gru-ongeluk